rlitschk/wikidir huggingface dataset:
Heinz „Schangel“ Flotho (* 23. Februar 1915 in Ossenbrügge-Schinkel; † 29. Januar 2000 in Gelsenkiärken) weer en düütsch Footballspeler. Heinz Flotho weer tonächst Handballer un Lichtathlet, bevör he temelk laat to'n Football keem. De Doorhöder fung sien Loopbahn 1929 bi TV Friesen Schinkel an, bevör he van 1933 bit April 1942 bi den VfL Ossenbrügge spelen dee. Wiels den Krieg speel he van April 1942 bit 1944 bi den FC Schalke 04, dornah van 1944 bit 1945 bi den Dresdner SC. Unmiddelbor nah Kriegsenn' weer he van 1945 bit Februar 1946 bi de SG Kassel-Süd, um denn vun Februar 1946 bit 1949 bi den VfL Ossenbrügge to spelen. För dissen Vereen hett he 1939 sien eenzig Lännerspeel gegen de Mannschap vun Luxemborg (1:2-Nedderlaag in Differdingen) maakt. De „swarte Panther“, as he ok nömmt wurr, keem 1942 nah Schalke, um de kriegsbsehrten Hans Klodt to ersetten. Bi den Kasseler Vereen wurr he dorgegen ok woll mal as Störmer insett. To de 1949/50 is he to de Böverligamannschap vun STV Horst-Emscher wesselt, för de he fiev Johr speelt hett. An' 21. Februar 1954 hett he gegen den VfL Bochum sien letzt Böverligaspeel maakt. Nah dat Enn' vun sien aktiven Karriere hett Flotho
Sarah Miles (* 31. Dezember 1941 in Ingatestone, Essex) is en britische Schauspelersche. Miles hett in’t fröhe Öller vun 15 Johren an de Royal Academy of Dramatic Art in London anfungen, Schauspeleree to lehren. Ehr eerste Filmrull hett se 1962 in Term of Trial an de Siet vun Laurence Olivier un Simone Signoret ünner den Speelbaas Peter Glenville speelt. För disse rull weer se dat annere Johr för den Britischen Filmpries nomineert. Sarah Miles hett sik mit ehr Arbeit aver vör allen op dat Theater kunzentreert un nehm in de Johren dorna blots utwählte Filmrullen an. 1964 weer se för ehr Rull in The Servant vun den Speelbaas Joseph Losey wedder för den Filmpries nomineert. Dat Dreihbook dorto harr Harold Pinter schreven. 1971 speel se de Titelrull in dat Melodram Ryan’s Daughter un twee Johren later de Hööftrull in The Hireling. De Schauspelersche weer tweemol mit den britischen Dramatiker un Dreihbookschriever Robert Bolt verheiraat: dat eerste vun 1967 bit 1975 un dat tweete mol vun 1988 bit to Bolt sien Dood 1995. Miles weer för ehr Filmwark negen mol för bekannte Filmpriesen vörslahn, dorünner mehrmols för den britischen Filmpries un eenmol för den Oscar in de Kategorie Best Hööftdorstellersche för
William Broderick Crawford (* 9. Dezember 1911 in Philadelphia; † 26. April 1986 in Rancho Mirage, Kalifornien) weer en US-amerikaansch Schauspieler. Broderick Crawford, Söhn vun de Schauspelerin Helen Broderick un den Komiker Lester Crawford (1882–1962), fung sien Karriere an’ Broadway an un gung 1937 nah Hollywood. Enn’ vun de 1940er un Anfang vun de 1950er Johren wark he in en Reeg vun Film noirs un Gangsterfilmen mit. För sien dorstellerisch Leistung in Der Mann, der herrschen wollte (1949) wurr he mit den Oscar, den Golden Globe Award un den New York Film Critics Circle Award uttekent. 1955 speel Crawford neben Giulietta Masina de Hööftrull in den Film Die Schwindler vun Federico Fellini. 1960 kreeg he twee Steerns up den Hollywood Walk of Fame. Crawford weer dreemal verheiraadt un tweemal schett: 1940 bit 1958 mit de Schauspelerin Kay Griffith (1915–2002), mit de he twee Söhns harr, 1962 bit 1967 mit de Schauspelerin Joan Tabor (1932–1968), de he in Las Vegas heiraadt hett un van 1973 bit to sien Dood 1986 mit de Schauspelerin Mary Alice Moore (1923–1989). 1949: New York Film Critics Circle Award as Best Hööftdorsteller för Der Mann, der herrschen wollte 1950: Oscar as Best Hööftdorsteller för Der Mann,
Wiard Siebels (* 16. März 1978 in Auerk) is en düütsch Politiker (SPD). He is siet 2008 Afordneter vun den Landdag in Neddersassen. Siebels hett 1997 sien Abitur an dat Gymnasium Ulricianum in Auerk maakt. Dornah folg eerst de Zivildeenst bi dat Kreiskrankenhuus Auerk un denn en Utbillen to'n Bank- und Sporkassenkoopmann bi de Kreissporkass Auerk-Nörden, de bit 2001 düer. Ansluutend weer he tonächst as Angestellter vun de Sporkass Auerk-Nörden tätig, bevör he an de Universität Ossenbrügge dat Studium vun de Rechtswetenschapen mit wertschapswetenschaplichen Swoorpunkt anfung. Siebels is Liddmaat vun ver.di un de Arbeiterwohlfahrt. Siebels is 1993 de SPD bitreden un wurr twee Johr later Liddmaat vun den Vörstand vun den SPD-Ünnerbezirk Auerk. He is siet 2004 todem Vörösitter vun den SPD-Stadtverband Auerk. Van 2006 bit 2008 weer he Landsvörsitter vun de Jusos in Neddersassen. Bi de Landdagswahl 2008 truck Siebels över en Direktmandat in' Wahlkreis 86 Auerk in den Neddersasschen Landdag in un hett bi de Landdagswahl 2013 dat Direktmandat gegen Heiko Schmelzle verteidigt. An' 8. Mai 2010 wurr Siebels up en Bezirksparteidag in Wardenburg (Kreis Ollborg) to'n stellvertreden Vörsitter vun den SPD-Bezirks Werser-Eems wählt. In de SPD-Landdagsfraktschoon weer Siebels van 2013 bit 2017 Spreker för Landwertschap un Verbrukerschuul
Réunion [re.yn.ˈjɔ̃] is en en Eiland in’n Indischen Ozean. Dor hannelt sik dat um en Översee-Département vun Frankriek un en Region vun Frankriek bi. Vundeswegen is La Réunion ok en Deel vun de Europääsche Union. De vulle franzöösche Naam is Île de la Réunion, up Platt hett dat „Eiland vun dat Tohopenkamen“. Bit 1794 hett dat Eiland Île Bourbon heten, unner Napoleon weer sien Naam Île Bonaparte, un denn bit 1848 wedder Île Bourbon. Réunion liggt knapp 700 km ööstlich vun Madagaskar in de See. Tohopen mit Mauritius, wat bi 200 km wiet weg is, un Rodrigues höört dat to de Inselgrupp vun de Maskaren, de 1511 vun Pedro Mascarenhas updeckt wurrn sünd. De Insel is bi 2503,7 km² groot. Se is meist oval un hett en Döörmeter vun 50 - 70 km. Dor is se um un bi so groot mit, as dat Saarland. World Population Prospects, Table A.1. (PDF) United Nations – Department of Economic and Social Affairs Population Division, Fehler bei Vorlage:Internetquelle, datum=2009-00-00 , afropen an’n 12. März 2009. Réunion. Mehr Biller, Videos oder Audiodateien to’t Thema gifft dat bi Wikimedia Commons. Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence |
Dead Reckoning is en US-amerikaanschen Film Noir ut dat Johr 1947 vun den Speelbaas John Cromwell. Dat Dreihbook vun den Krimi baseert op en Vertellsel vun Sidney Biddell un Gerald Drayson Adams. In Düütschland is de Film 1951 rutkamen. De Film warrt sotoseggen in en Oort Torüchblennen wiest: De Hööftperson, ‚Rip‘ Murdock, vertroet sik en Preester an, vun wegen dat he dat Geföhl hett, dat welke achter em her sünd. So will he dorför sorgen, dat tomindst een de Wohrheit kennt, wenn em wat tostöten schüll. He vertellt, wat he de letzten Daag beleevt hett. Die beiden Fallschirmjagers Murdock un Drake kamt ut den Tweeten Weltkrieg wedder torüch un schüllt in Washington ehrt warrn. Man, op den Weg dorhen lööpt Drake ut’n Tog weg un blifft verswunnen. Murdock nimmt de Spoor op un söcht na Henwiesen, de em na Gulf City föhrt. Dor warrt he gewohr, dat Drake bi en Autounfall verbrennt is. Bi sien Naforschen warrt Murdock wies, dat Drake ünner verkehrten Naam in de Armee intreden is, üm vun en Anklaag wegen Moord aftokamen. He schall en rieken ollen Mann, de Chandler heet, ümbröcht hebben, vunwegen dat he sik in den sien Fro Coral verkeken harr. In en
Max Bollwage (* 16. Oktober 1927 in Offenburg; † 8. August 2022 in Weissach im Tal) weer en düütsch Grafikdesigner, Schriftsetter, Kalligraf, Lehrer un Schriever. Nah Abitur un Studium hett he in Hilmessen, Hannober, Wiesbaden un Berlin as Atelierleiter un Artdirektor in Werbeagenturen, en Pharmakonzern un as Designer in Book- un Tietschriftenverlagen arbeit. Doröver herut weer he ok as Breefmarkenkünstler tätig. Af 1973 bedreev he en Designbüro in Stuttgart. Bollwage weer Lehrbeupdragter an Fackhoochschoolen un hull Gastvördrääg un Gastvörlesungen. Mit der Feder, mit dem Pinsel, mit der Maus Halle: Projekte-Verl. Cornelius, 2011 ABC mit Tieren Halle: Projekte-Verl. Cornelius, 2011 Buchstabengeschichte(n) Darmstadt: Wiss. Buchges., 2010 DNB-Katalog
Dead Reckoning betekent Dead Reckoning, US-amerikaanschen Krimi ut dat Johr 1947, Dead Reckoning, Musikalbum vun Small Brown Bike ut dat Johr 2001, Dead Reckoning, Musikalbum vun Threshold ut dat Johr 2007, Dead Reckoning Records, US-amerikaansch Musiklabel, Dead Reckoning, Roman vun Kenneth Bulmer ut dat Johr 1980, Dead Reckoning, Roman vun Charlaine Harris ut dat Johr 2011, Dead Reckoning: Memories of the 1971 Bangladesh War, Book vun Sarmila Bose ut dat Johr 2011, Dead Reckoning, Reeknerspeel vun Piranha Interactive Publishing ut dat Johr 1997. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Franzöösch-Guayana (fr. Guyane [gɥi.ˈjɛn]) is en Bezirk un ene Region vun Frankriek. Franzöösch-Guayana liggt in Süüdamerika an’n Atlantik. Hööftstadt is Cayenne. Franzöösch-Guayana is 83.534 km² groot un dormit in de Grött mit Ööstriek to verglieken. Liekers leevt dor mit bi 270.000 Lüüd kuum Minschen. De Lüüd leevt to’n groten Deel in de Städer langs de Küst. Dat Binnenland is afsehn von enkelte lüttje Grupp Indigene meist leddig wat Minschen angeiht. De Küst is von Savannen präägt, dat Binnenland wieldes is fuchten Regenwoold un bargig (Bargland von Guayana). De höögste Punkt is de Bellevue de l’Inini mit 831 m över de See. Dat Land is dör de Strööm gledert, de ut dat Bargland kaamt un all na Noordoosten na’n Atlantik fleten doot. Dat sünd von West na Oost de Maroni (billt de Grenz na Surinam), de Sinnamary, de Approuague un de Oyapock (billt de Grenz na Brasilien). Franzöösch-Guayana liggt in de Tropen. De Temperatur is över dat Johr relativ kunstant un liggt de meiste Tied bi üm 28 °C. Von August bet Dezember (mit Regenminimum in’n September) is Dröögtied un in de annere Tied Regentied (mit Regenmaximum in’n Mai). De Luftfuchtigkeit liggt bi üm un bi 80 bet 90 %. Dat
De vun de sweedsch Rieksbank in Erinnerung an Alfred Nobel stift Pries för Weertschapswetenschapen, düütsch Naam: Von der schwedischen Reichsbank in Erinnerung an Alfred Nobel gestifteter Preis für Wirtschaftswissenschaften (sweedsch: Sveriges Riksbanks pris i ekonomisk vetenskap till Alfred Nobels minne) is de renommeertes Pries in de Weertschapswetenschapen un wurrd siet 1969 jedes Johr vergeven. Wiel he tosommen mit de Nobelpriesen verleeht wurr un mit de glieker Priessumme utschreven is, wurrd he in den allgemeen Spraakgebruuk in der Regel as Weertschaftsnobelpries betekent. Ümstreeden is aber, of de Utteknung to Recht in' Inklang mit de anner Nobelpriesen nömmt wurrd. Vergeven wurr de Prieis dat eerste Mal 1969, de eersten Priesdräger wurrn an' 27. Oktober 1969 bekanntgeven. He ünnerscheed sück vun de anner Nobelpriesen dorin, dat he nich vun Alfred Nobel, man later in dat Johr 1968 vun de Sweedsch Rieksbank to'n Anlaat vun hör 300-johrig Bestahn stift wurr. Dat hannelt sück also nich um en Nobelpries in' oorsprünglichen Sinn, man um en Ehrung, de in' Gedenken an Alfred Nobel nah ähnlichen Kriterien vergeven wurrd. Luut de Statuten sall de Pries jedes Johr en en Person gahn, de en wertschapswetenschaplich Wark verfaat hett, dat vun so groot Bedüüden is, as dat Alfred Nobel
Merle Oberon, eegentlich Estelle Merle O'Brien Thompson (* 19. Februar 1911 in Bombay (nah eeegen Angaven in Tasmanien ); † 23. November 1979 in Malibu), weer en anglo-indisch britisch Schauspelerin. Merle Oberon is in Britisch-Indien upwussen un hett dat La Martinère College in Kalkutta besöcht. Mit 17 Johren keem se nah London. Hör Schauspeelloopbahn fung dor in de 1930er Johren an. An de Siet vun Charles Laughton gelung hör as Anna Boleyn in den Film Das Privatleben von Heinrich VIII. de Dörbröök. Se kreeg en Verdrag mit Samuel Goldwyn un gung 1934 in de USA, wo se en spoodriek Karriere in Hollywood harr. Hör eerst Striepen in den USA, Folies Bergère an de Siet vun Maurice Chevalier, weer 1935 kien grooten Erfolg. Oberon hett doruphen hör Make-Up ännert un wurr later to’n Star mit den Film Der Weg im Dunkel, de he an de Siet vun Fredric March wies un hör up de Oscarverleehn 1936 en Nomineeren as best Hööftdorstellerin inbroch. För hör Upträe in Infame Lügen, de Verfilmen vun dat Bühnenstück The Children's Hour (dt. Die Kinderstunde) vun Lillian Hellman an de Siet vun Joel McCrea un Miriam Hopkins ünner de Regie vun William Wyler kreeg Oberon good Kritiken.
Arve Staxrud (* 6. September 1881; † 4. April 1933) weer en norweegsch Offizier, Polarforscher un Topograph. In de Johren 1906 un 1910 nehm he as Kartograph an de vun Gunnar Isachsen leit Spitzbergen-Expeditschonen deel. Arve Staxrud weer de Eerste, de Ny-Friesland dörquert hett, as he 1913 den Överlevenden vun de Düütsch Arktische Expeditschoon ünner de Leitung vun Herbert Schröder-Stranz in’ Sorgfjorden to Hülp keem. Arve Staxrud bi Norsk Polarhistorie William James Mills: Exploring polar frontiers: a historical encyclopedia, Verlag: ABC-CLIO, Band 1, Johr: 2003, ISBN 1-57607-422-6
En Proportschoonsformel (Empirische Formel na de IUPAC, Elementarformel na de ehmoligen DIN-Norm 32641) gifft de lüttstmöögliche Proportschoon (ne Tall) vun Atomen vun de bedeeligten cheemschen Elementen in en cheemsch Verbinnen an. De Proportschoon is dat Resultat vun en quantitative Elementaranalyys, wobi de cheemsche Struktur keen Rull speelt. Tomeist ünnerscheedt se sik vun de Summenformel vun en Verbinnen, de de wohrhaftige Tall vun Atomen in’t Molekül angifft. In de Proportschoonsformel warrt de Atomen vun de Elementen mit de Atomteken ut dat Periodensystem angeven. Jemehr Proportschoon warrt dör deep stellte Tallen (Indices) kenntekent, wobi en 1 aver nich henschreven warrt. Bi eenfacke Verbinnen as Methan, Propan oder Water is de Proportschoonsformel (kiek in de Tabell) de glieke as de Summenformel, de de wohrhaftige Tall vun Atomen angifft. Bi vele Molekülen gifft dat aver en Ünnerscheed, as to’n Bispeel bi Etigsüür, wat de Proportschoonsformel CH2O hett, aver de Summenformel C2H4O2. Bi cheemsche Verbinnen, de een noch nich kennt, warrt de Proportschoonsformel dör en Elementaranalyys bestimmt. Dör de qualitative Elementaranalyys kann een toeerst rutfinnen, wovun Elementen an en Verbinnen bedeeligt sünd (Nawiesreakschoon), wiel de naue Proportschoon vun de Tall vun verscheden Atomen to’nanner dör de quantitative Elementaranalyys faststellt warrt. Över’t Bestimmen vun de molare
Ella Wallace Raines (* 6. August 1920 in Snoqualmie Falls, Washington; † 30. Mai 1988 in Sherman Oaks, Los Angeles, Kalifornien) weer en US-amerikaansch Schauspelerin. De Dochter vun en Ingenieur studeer nah de High School Schauspeel un gung nah New York, wo se eerste Erfolge an’ Broadway harr. 1943 gung se nah Hollywood un geev mit Korvette K 225, an de Siet vun Randolph Scott, hör Filmdebüt. Groot Erfolge harr se 1944 in Zeuge gesucht mit Franchot Tone un in Unter Verdacht mit Charles Laughton as Partner. In beid Films speel se de wievlich Hööftrull. 1957 is de Künstlerin, de nebenbi ok in Feernsehproduktschonen to sehn weer, vun de Schauspeleree torüchtreden. En kört Comeback harr se 1984 in de Feernsehreeg Matt Houston. Ella Raines hett en Steern up den Walk of Fame Motion Picture (7021 Hollywood Blvd.) un en Walk of Fame Television (6600 Hollywood Blvd.) Ella Raines weer van 1942 bit 1945 mit Kenneth Trout verheiraadt. Höt tweet Ehemann weer van 1947 bis 1975 de beropen Flegerpilot Robin Olds, mit de se twee Kinner harr. Raines is 1988 an Kehlkoppkrebs storven. Ella Raines. Mehr Biller, Videos oder Audiodateien to’t Thema gifft dat bi Wikimedia Commons. Ella Raines in de
Veturliði Óskarsson (* 25. März 1958 in Borgarnes, Iesland) is en ieslandsch Philoloog. 1979 möök he sien Abitur an de Menntaskólinn in Reykjavik. He güng denn an de Háskóli Íslands un studeer bet 1985 Ieslandsche Spraak, Ieslandsche Literatur un allgemene Spraakwetenschop. Vun 1987 bet 1992 studeer he Noordische Philologie an de Universität Kopenhagen, wo he twüschen 1987 un 1990 as Assistent an’t Ordbog over det norrøne prosasprog arbeid, un möök mit ene Arbeid över Lehnwöör in ieslandsche Oorkunnen ut dat 15. Johrhunnert sien Afsluss mit'n Magister Artium. 1991/1992 un 1993/1994 arbeid he as Dozent an de Háskóli Íslands un as Mitarbeider an’t ieslandsche Institut för Spraakpleeg. In de Johren 1992/1993 arbeid he bi'n Feernsehsenner Íslenska útvarpsfélagið as Spraakberader (Ieslandsch Spraakpurismus). 1995/1996 wörr he denn de Baas vun de Översettensafdeel vun’n Senner. Vun 1997 bet 2002 arbeid he as Lektor an de Universität Uppsala. 2001 promoveer he in Uppsala to’n Fil. dr. mit de Dissertatschoon Middelnedertyske låneord i islandsk diplomsprog frem til år 1500 (Middelnedderdüütsche Lehnwöör in de ieslandsche Oorkunnenspraak üm dat Johr 1500). Websteed vun Veturliði Óskarsson (ieslandsch, engelsch)
Helmer Julius Hanssen (* 24. September 1870 in Bjørnskinn, hüüd Deel vun de Kommune Andøy; † 2. August 1956 in Tromsø) weer en norweegsch Polarforscher. He hett Roald Amundsen up mehreren Expeditschonen begleit. Helmer Hanssen is up den Buernhoff vun sien Vader in Bjørnskinn upwussen. Bit to sien 24. Levensjohr hett he sien Vader in de Landwertschap hulpen un in de Sömmermaanden hett he wiels de Saison in’ Fischfang arbeitn. 1894 hüer he up en Walfänger an, de in dat Water tüschen Jan Mayen un Spitzbergen Jagd up Dwarg- un Wittwale maaken dee. 1896 hett he as Robbensläger arbeit. In’ März 1897 hett he in Kristiansund sien Stüermannsexamen afleggt. Ansluutend is he an Bord vun de Laura nah Nowaja Semlja fohren. In dat sülvig Johr hett Hanssen heiraadt un leet sück mit sien Frau in Tromsø daal. Hanssen funn en Anstellen bi de Vesteraalens Dampskibsselskab un hett dat norweegsch Küstenwater un dat Iesmeer befohren. In’ Sömmer 1898 hett he de Ellida för de Robbenjagd in Spitzbergen chartert un führ eerstmals dat Kommando över en Schipp. 1901 hett he sien bitherigen Arbeitgever verlaaten un hüer up de Leander an, mit de he nah England, dat Swaart Meer un Hamborg fouhr. Van
Aurélie Védy (* 8. Februar 1981) is en franzöösch Tennisspelerin. In dat Öller vun söben Johr is se mit dat Tennisspelen anfungen. 2006 reck se de eerst Runn bi de French Open in’t Eenzel, in de Johren 2007 un 2008 de twee Runn bi dit Turnier in dat Düppel und 2010 keem se in’t Mixed sogor bit in’t Veertelfinale. Dor verlor se mit hör Partner Michaël Llodra gegen de lateren Turniersieger Nenad Zimonjić un Katarina Srebotnik. Mit hör Partnerin Witalija Anatoljewna Djatschenko keem se 2010 in dat Endspeel vun de Estoril Open, wo se aber mit 1:6, 5:7 gegen de Paarung Anabel Medina Garrigues un Sorana Cîrstea verloren hebbt Hör hööchst Platzeeren up de Tennis-Weltranglist weer Platz 85 in’t Eenzel in’ Mai 2009. Hör Trainerin is Catherine Suire. WTA-Profil vun Aurélie Védy (engelsch) ITF-Profil vun Aurélie Védy (engelsch)
Pentti Armas Uotinen (* 27. September 1931 in Orimattila; † 3. November 2010 in Lahti) weer en finnisch Skispringer, de in de Johren 1951 bit 1957 internatschonal aktiv weer. Bi de Olympisch Winterspelen 1952 in Oslo belegg he up de Grootschanze den 8. Platz. De gröttste Spood in sien Loopbahn weer de Gesamtsieg bi de Veerschanzentournee 1967/57, as he mit den ganz minnen Vörsprung vun 0,7 Punkten vör Eino Kirjonen lannen dee un todem dat eerste Springen in Oberstdorf wunn. Pentti Uotinen in de Datenbank vun de FIS (engelsch) Pentti Uotinen in de Datenbank vun sportsreference.com
En Ambolt is de Ünnerlaag ut Stahl de vun'n Smitt för dat Bearbeiden vun siene Warkstücker bruukt warrt. De Ambolt steiht mehrsttiets op en Holtblock, dat he de beste Hööch för dat Arbeiden hett. In siene Grundform warrt he vör allen in Smeden bruukt, wo mit en Hamer dat glöhen un dorüm weke Metallstück, dat op den Ambolt liggt, dör Slääg formt warrt. De Ambolt hett in de Regel ene typische Form, de dat mööglich maakt, verschedene typische Arbeidsgäng licht uttoföhren. En sunnerliche Form vun den Ambolt is de Haarpitt, de bi't Haren bruukt warrt. private Amboltensammlung in't Internet (hoochdüütsch)
Edward Adrian Wilson (* 23. Juli 1872 bi Cheltenham; † 29. März 1912, Ross-Schelfies, Antarktis) weer en engelsch Polarforscher, Dokter un Ornitholoog. Boren un upwussen is he up de Crippetts Farm dicht bi Cheltenham, Gloucestershire. He studeer an dat Gonville and Caius College vun de Universität Cambridge. Dor wurrd noch immer sien College-Fahn upbewohrt, de Wilson mit to’n Süüdpool führt hett. He weer de tweete Söhn vun fiev Kinner vun den Dokter Edward Thomas Wilson (1832–1918) un sien Fru Mary Agnes, boren Whishaw (1841–1930). He sülvst hett sien Afsluss 1900 maakt. Siet 1901 weer he mit Oriana Souper verheiraadt. Wilson weer Deelnehmer vun twee britisch Antarktis-Expeditschonen. Wiels de Discovery-Expeditschoon van 1901 bit 1904 ünner Robert Falcon Scott up de Discovery hett he as Dokter un Zooloog arbeit. Ernest Shackleton hett hüm ansluutend anboden, dat he an sien Nimrod-Expeditschoon (1907–1909) deelnehmen kunn, wat Wilson aber aflehnt hett. Wilson weer denn aber weer Deelnehmer vun de Terra-Nova-Expeditschoon, de 1910 ünner Scott to de Antarktis upbreken dee un Wilson weer dorbi för den wetenschaplich Deel verantwortlich. 1911 hett he dorbi de so nömmt Winter-Reis ünnernommen, gemeensam mit Henry Robertson Bowers un Apsley Cherry-Garrard, to de Brööt-Rebeeden vun Königs-Pinguine up Cape Crozier, üm dor
Knüüst sünd de twee Ennstücken vun en Broot, de överbleevt, wenn dat Broot in Schieven sneden warrt. To den ersten Knuust, de vörweg afsneden ward, seggt'n Lachknuust, wiel denn freit'n sick op wieders schönes Broot. Dat letz End vun dat Broot ward Brummknuust nömt, wiel denn gift nix mehr. Bi de Bäckers un in'ne Brotffobrik ward de Knüüst faken as Affall opfasst un as Foder för de Deerter bruukt. Se köönt aver ok in de Köök noch bruukt warrn un to'n Bispeel in de Melksupp bröckelt warrn.
Utgast is en Oortsdeel vun de Gemeend Holtgast in' Landkreis Wittmund in Neddersassen. De Streesiedlung liggt up en Geestvörsprung rund veer Kilometer westlich vun Esens. To Utgast hörrn noch de Wahnplatzen Küsteree, Mimstäe, Mosishütte, Pansath as ok Plaggenkroog, de tosommen en Flach vun 760 Hektar bedecken. All tosommen leven in Utgast etwa 350 Inwahner. Utgast is vermootlich siet de Iesentiet besiedelt. In dat Middelöller stunn up de hüdig Gemarkung dat Kloster Pansath, dat siet 1421 en Vörwark vun dat in de Nahbersschop liggen Kloster Marienkamp billen dee. Eerstmals nömmt wurrd Utgast mögelkerwies um 1450 as Jotgeet. Latere Beteken sünd Uthgarst (1570), Uthgast (1581-1586) as ok Uthgarste (1670). De Naam is vun oltfreesch Oorsprung un bedüüd butere (also: wiet weg) Gast. Hinrich Peters, Ortschronisten der Ostfriesischen Landschaft): Utgast, Gemeinde Holtgast, Samtgemeinde Esens, Landkreis Wittmund (PDF; 54 kB), afropen an' 5. Februar 2013.
Sünnsprütten, Sommersprütten oder Sünnplacken (Ephelides) sünd lütte geel-brune Placken op de Huut, de sünnerlich bi Minschen mit blond oder root Hoor un hell Huut also bi pigmentarme Lüüd vörkaamt. De Anlaag, Sünnsprütten to kregen, liggt dorüm as ok Huut- un Hoorklöör in't Arvgoot. Sünnsprütten treedt mehrst op de nich bedeckten Stellen vun de Huut op, wenn dör Sünnlicht dat Wassdom vun de Melanocyten, de Huutzellen, de de Pigmenten billt, anreegt warrt. De Zellen produzeert Melanin, dat sik in Placken sammelt. De Sünnsprütten sünd aver afsluut keen gesundheitlich Problem, man en ganz normal Phänomen. Sünnsprütten. Mehr Biller, Videos oder Audiodateien to’t Thema gifft dat bi Wikimedia Commons.
Johan Maurits van Nassau-Siegen (* 17. Juni 1604 in Dillenburg; † 20. Dezember 1679 in Berg und Tal bi Kleve) weer en nedderlandsch Humanist un vun 1637 bet 1644 de Guvernör vun dat nedderlandsche Brasilien. He harr de Idee, in de Kolonierebeden in Brasilien en Kolonie optoboen, de nich blot op Hannel baseert, man ok op dat Inwannern vun nedderlandsche Siedlers. He grünn ünner annern de Stadt Mauritsstadt in de Kolonie. He bröch ok Künstlers un Wetenschoplers na Recife un grünn en Stadtraat, in den Katholiken, Protestanten un Juden tohoopseten. Dat weer aver gegen de Plään vun de Nedderlandsche Westindienkumpanie, de blot Hannel drieven wullen. So müss he 1644 na de Nedderlannen trüch. Teihn Johr later, in't Johr 1654, full denn de Kolonie trüch an de Portugesen. Dat Mauritshüüs in Den Haag un en Museum in Recife sünd na em nöömt.